**Sébastien Olivier Buemi** (født 31. oktober 1988 i Aigle, Canton Vaud, Sveits) er en sveitsisk racerfører. Fra 2009 til 2011 kjørte han i Formel 1 for Toro Rosso-teamet.

Tidlig karriere
---------------

### Formula BMW

Etter å ha avsluttet go-cart-karrieren, kjørte Buemi i 2004 og 2005 i den tyske Formel BMW-serien, og endte på en 3. og en 2.-plass i mesterskapene. Han havnet også på 2.-plass i 2005 FBMW World Final.

### Formel 3

Etter en løp i spansk Formel 3 i 2005, flyttet Buemi seg videre til Formel 3 Euroseries for 2006-sesongen, og endte på en 12.-plass, like bak Charlie Kimball. Han fortsatte i serien i 2007, og endte på en 2.-plass i mesterskapet. Han har også konkurrert i den spesielle Masters of Formula 3 og Macaos Grand Prix løpene.

### A1 Grand Prix

For 2006–07 A1 Grand Prix sesongen, delte Buemi sjåfør-oppgavene for A1 Team Switzerland med Neel Jani og Marcel Fässler. Laget endte på en 8.-plass i mesterskapet.

### GP2

Buemi som sjåfør for Arden International ved Silverstone under 2008 GP2 sesongen.
Buemi ble, på kort varsel, hentet inn for å erstatte skadde Michael Ammermüller ved ART Grand Prix for Monaco-løpet av 2007 GP2 Serien. Han kjørte bra i sin debut, kvalifiserte som 4. mann og endte på en 7.-plass. Han ble så med Arden International-laget for resten av sesongen, og endte på en 2.-plass totalt, med en seier og 4 andreplasser. Han fortsatte med laget i 2008-sesongen. Han fikk sin første seier i det franske sprintløpet, der han startet som nr. 21, vant et løp til og endte som nr. 6 totalt.

Formel 1
--------

### Toro Rosso

Buemi under trening for Spanias Grand Prix 2009.
Den 18. september 2007 kjørte han Red Bull RB3 under en F1 test på Jerez-banen. Han var tredje raskest den dagen, bare slått av Timo Glock (BMW) og Vitantonio Liuzzi (Toro Rosso) men foran andre mer kjente sjåfører som Rubens Barrichello (Honda) og Nelson Piquet Jr. (Renault). Den 16. januar 2008 bekreftet så Red Bull at Buemi skulle være deres test- og reservesjåfør for 2008-sesongen. Under Japans Grand Prix 2008 kjørte Buemi den medisinske bilen da den egentlige sjåføren Dr. Jacques Tropenat hadde fått et øre-problem.

Den 9. januar 2009 bekreftet Scuderia Toro Rosso at Buemi skulle kjøre for dem i 2009. Han ble dermed den første sveitsiske sjåføren i et Formel 1-løp siden Jean-Denis Délétraz kjørte for Pacific under Europas Grand Prix 1995.

I sitt første løp i Australia slo Buemi sin lagkamerat Sébastien Bourdais og tok sitt første poeng etter å ha endt på en 8.-plass. Han ble senere flyttet til 7.-plass etter at Lewis Hamilton ble diskvalifisert etter løpet. Under Kinas Grand Prix 2009, fikk han enda et poeng for en 8.-plass etter å ha startet fra en 10.-plass. De senere løpene ble imidlertid preget av dårlige plasseringer i bakre del av feltet, samt brutte løp. Hans lagkamerat Sébastien Bourdais ble før Ungarns Grand Prix erstattet med spanske Jaime Alguersuari, som slo Buemi i sitt aller første løp i Ungarn.

Den 9. november 2009 ble det klart at Buemi hadde fornyet kontrakten sin med Toro Rosso, og skal kjøre for dem i 2010.

Resultater
----------

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Scuderia Toro Rosso | Toro RossoSTR4 | Ferrari056 2,4 V8 | AUS7 | MAL16 | CHN8 | BHR17 | ESPRet | MONRet | TUR15 | GBR18 | GER16 | HUN16 | EURRet | BEL12 | ITA13 | SINRet | JPNRet | BRA7 | ABU8 |  |  | **16.** | **6** |
| 2010 | Scuderia Toro Rosso | Toro RossoSTR5 | Ferrari056 2,4 V8 | BHR16 | AUSRet | MAL11 | CHNRet | ESPRet | MON10 | TUR16 | CAN8 | EUR9 | GBR12 | GERRet | HUN12 | BEL12 | ITA11 | SIN14 | JPN10 | KORRet | BRA13 | ABU15 | **16.** | **8** |
| 2011 | Scuderia Toro Rosso | Toro RossoSTR6 | Ferrari056 2,4 V8 | AUS8 | MAL13 | CHN14 | TUR9 | ESP14 | MON10 | CAN10 | EUR13 | GBRRet | GER15 | HUN8 | BELRet | ITA10 | SIN12 | JPNRet | KOR9 | INDRet | ABURet | BRA12 | **15.** | **15** |

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   ČSFD, ČSFD person-ID 473757[Hentet fra Wikidata]
3. ↑  (en) «Arden target return to form in 2008». autosport.com. 10. januar 2007. Besøkt 13. januar 2007.
4. ↑  (en) «Buemi confirmed as Red Bull reserve». Autosport. 16. januar 2008. Besøkt 16. januar 2008.
5. ↑  (en) «Buemi's F1 "race" debut». *Autosport*. 194 (3): p. 15. 2008.  Bruk av `|besøksdato=` krever at `|url=` også er angitt. (hjelp)CS1-vedlikehold: Ekstra tekst (link)
6. ↑  (en) «Toro Rosso confirm Buemi for 2009». autosport.com. 9. januar 2009. Besøkt 9. januar 2009.

Eksterne lenker
---------------

* (fr) Offisielt nettsted Rediger på Wikidata

* (en) Sébastien Buemi – kategori av bilder, video eller lyd på Commons Rediger på Wikidata

* (en) Sébastien Buemi – galleri av bilder, video eller lyd på Commons Rediger på Wikidata
* (de) Sébastien Buemi – Munzinger Sportsarchiv Rediger på Wikidata

* (en) Sébastien Buemi – racing-reference.info Rediger på Wikidata

* (en) Sébastien Buemi – Driver Database Rediger på Wikidata

Portal: Formel 1

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** ISNI **·** Munzinger (sport)
 |